Chhattisgarh

Ing Chhattisgarh (Chhattisgarhi/Hindi: छत्तीसगढ़, ) , metung yang estadu king kalibudtang India, a mitikdo aniang megi lang makakawaning estadu deng labing-anam (16) a distritu king mauli-aslagan nang dake ning estadu ning Madhya Pradesh kanitang Noviembri 1, 2000. Ing Raipur ing kayang tungku (capitoliu o cabecera). Maki lapad yang 52,199 sq mi (135,194 km²), at kapulu yang pekamaragul a estadu ning India agpang king lapad. Ibat ne ing lagiu na kiaring 36 (ing chattis, mangabaldugan yang "atlung pulu't anam" king Hindi, at ing garh, "kuta" ing buri nang sabian) a estadung mardika o princely state  king labuad a iti manibat kanitang minuna pa, dapot ating e pamikasundu king bilang a 36.

Makalele ya king Madhya Pradesh king pangulu-albugan, Andhra Pradesh king mauli, Orissa king aslagan, Jharkhand king pangulu-aslagan, ampong Uttar Pradesh king pangulu.

Ing Chhattisgarhi (amanu), kayabe ya king grupung Aslagan-Kalibudtan da reng Amanung Indo-Aryan, at yang amanu da reng keraklan king labuad a iti. Tuturing deng dialectu ning albugang Hindi deng keraklan. Deng tau king mauling Chhattisgarh, dialectu da reng Amanung Dravidian ing karelang gagamitan. Deng aliwang amanu king Chhattishgarh ila pin deng Hindi, Oriya, Marathi ampong amanung pantribu. Ing bersion ning dialectung kikilalanan ampong daralan ning kapamahalan ya pin itang salita ra kareng kapatagan ning Raipur ampo ing dibision ning Bilaspur, a derechung makalalam king Britania kanitang kalabing-siam (19th) ampong mumunang apat a decada ning kaduang pulung (20th) dilanua/siglu. Ing dialectu king lugal da reng sadiang estadung mardika aliwa ya datang ketang gagamitan da king "Khalsa Chhattisgarh", ing lugal a derechu nang tatalnan ning Britania kanita. King pangulu ning estadu ning Sarguja, ing amanu me-influencia ya kareng dialectu ning Vindya Padesh, Uttar Pradesh ampong Bihar. Ausan deng "Sargujia" ing amanu deng tau karin ba reng pakialiwa king Chhattisgarhi. King bandang aslagan naman, a megi rang sakup deng estadu ning Raigarh, Sarangarh ampong Phuljhar (Saraipali), me-influencia ya king Oriya ing amanu.

Notes

Dalerayan 
 Books on Chhattisgarh
 Ramesh Dewangan & Sunil Tuteja, "Chhattisgarh Samagra"
 C.K. Chandrakar, "Chhattisgarhi Shabadkosh"
 C.K. Chandrakar, "Manak Chhattisgarhi Vyakaran"
 C.K. Chandrakar, "Chhattisgarhi Muhawara Kosh"
 Lawrence Babb, "The Divine Hierarchy: Popular Hinduism in Central India"
 Saurabh Dube, "Untouchable Pasts: Religion, Identity and Power among a Central Indian Community, 1780-1950" (on the Satnamis)
 Ramdas Lamb, "Rapt in the Name: Ramnamis, Ramnam and Untouchable Religion in Central India" 
 Chad Bauman, "Identifying the Satnam: Hindu Satnamis, Indian Christians, and Dalit Religion in Colonial Chhattisgarh, India (1868-1947) (Ph.D. dissertation, Princeton Theological Seminary, 2005) 
 Books by Indologist Prof H. L. Shukla : 
 "Chhattisgarh Rediscoverd" on oral history of the state, and 
 "History of the People of Bastar" 
 Folktales of Chhattisgarh 
 "Tribal History of Central India" by R.K. Sharma and S.K. Tiwari, Other link

Suglung palual 
 Complete details of Chhattisgarh and Raipur - helloraipur.com 
 People's Website of Chhattisgarh
 Tourism Website of Chhattisgarh
 Chhattisgarh News Video 
 

States and territories of India